hotchpotch/miracl-hf-unified huggingface dataset:
চুপি চুপি আসে
চুপি চুপি আসে হল একটি বাংলা সাদাকালো রহস্য চলচ্চিত্র যা ১৯৬০ সালে প্রেমেন্দ্র মিত্রের পরিচালনায় প্রকাশিত হয়। সংগীত পরিচালক ছিলেন নচিকেতা ঘোষ এবং মুখ্য গানটির কন্ঠশিল্পী হলেন গীতশ্রী সন্ধ্যা মুখোপাধ্যায়।
অরোরা ফিল্ম কর্পোরেশনের ব্যানারে নির্মিত এই চলচ্চিত্রটি বাংলা রহস্য চলচ্চিত্রের ইতিহাসে একটি মাইলফলক। চুপি চুপি আসে সিনেমাটি আদতে আগাথা ক্রিস্টির লেখা বিখ্যাত গোয়েন্দা কাহিনী থ্রি ব্লাইন্ড মাইস (নাট্যরূপ 'মাউসট্র্যাপ') এর ছায়ায় গড়ে উঠেছে।
ছবি বিশ্বাস (বেনীবাবু), জহর গাঙ্গুলি (বীরস্বামী), রবীন মজুমদার (প্রবীর), তপতী ঘোষ, ধীরাজ দাস, প্রবীর কুমার দাস প্রমুখ। মূল গল্পের ডিটেকটিভ সার্জেন্ট ট্রটারের ভূমিকায় এ ছবিতে ছিলেন তরুণ কুমার (ইনস্পেকটর ঘোষাল)।
কলকাতার গিরিমাঝি লেনের ভয়ানক হত্যাকান্ডের পরে পুলিশ সন্দেহ করে খুনী হানা দিতে পারে একটি হোটেলে পরবর্তী খুনের উদ্দেশ্যে। কারন খুনীর পকেট থেকে পড়ে গিয়েছিল একটি হ্যান্ডবিল। সেই হ্যান্ডবিলটি একটি সদ্য চালু হওয়া হোটেল কল্যানেশ্বরী স্বাস্থ্য নিবাসের। ইতিমধ্যে দেখা যায় দুই বন্ধু কনিকা ওরফে কণা ও প্রবীর চালু করেছে কল্যানেশ্বরী স্বাস্থ্য নিবাস যেখানে প্রবল বর্ষনের ভেতরেও কিছু মানুষ এসেছেন ঘুরতে যাদের চালচলন রহস্যজনক। ডাক্তার বাজপেয়ী, অসুস্থ ও বৃদ্ধ বেনীবাবু, মেজাজী মহিলা শ্রীমতী ধর, তরুন মধুসূদন দত্ত, রসিক বীরস্বামী প্রমুখেরা আলাদা আলাদা ঘরে থাকা শুরু করেন। অতিথিদের কয়েকজনের কোনো গুপ্ত অতীত রয়েছে যা একটি অনাথ আশ্রম সংক্রান্ত। আর প্রত্যেকেই তাদের আসল নাম গোপন করে আছেন। ইতিমধ্যে প্রবল বর্ষনে এলাকাটি জলমগ্ন হয়ে পড়ে এবং বাইরের জগতের সংগে সমস্ত রকম যোগাযোগ বিচ্ছিন্ন হয়। সরকারী গোয়েন্দা ইনস্পেকটর ঘোষাল বন্যার জল অতিক্রম করে কোনোরকমে একটি ভেলায় চড়ে সেই হোটেলে আসেন যেখানে অবিলম্বেই কোনো হত্যাকান্ড ঘটবে এমন কিছু জানতে পেরে। তারপর রাত্রে কোনো অজানা ব্যক্তি সেই ভেলাটিকেও ছেড়ে দেয়। কেউ সেখান থেকে বাইরে যেতে পারছেনা বা আসতেও পারছেননা এমন পরিস্থিতিতে প্রথম খুনের ঘটনাটি ঘটে যায়। মিস ধরকে নিজের ঘরে মৃত অবস্থায় আবিষ্কার করেন বাকি অতিথিরা। দ্বিতীয় খুনের চেষ্টার মুহুর্তে ধরা পড়ে আসল অপরাধী।
গাড়িওয়ালা (চলচ্চিত্র)
গাড়িওয়ালা আশরাফ শিশির পরিচালিত ২০১৪ সালের বাংলাদেশী চলচ্চিত্র। ছবিটি পরিচালক আশরাফ শিশিরের "ঘটনাটি সত্য নয়" গল্পগ্রন্থের একটি অংশ অবলম্বনে নির্মিত। এতে প্রধান দুই শিশু চরিত্র হাবিল ও কাবিলের ভূমিকায় অভিনয় করেছেন মারুফ শেখ ও কাব্য। অন্যান্য ভূমিকায় অভিনয় করেছেন রোকেয়া প্রাচী, রাইসুল ইসলাম আসাদ, ইমরান ইমু প্রমুখ।
ছবিটি ৬টি মহাদেশের ২৬টি দেশের ৭৮টি আন্তর্জাতিক চলচ্চিত্র উৎসবে প্রদর্শিত হয় এবং কয়েকটি উৎসবে পুরস্কার অর্জন করে। ছবিটি স্পেনের পিকনিক চলচ্চিত্র উৎসবে শ্রেষ্ঠ চলচ্চিত্রের পুরস্কার, এবং টেক্সাস চলচ্চিত্র উৎসবে সাতটি পুরস্কার অর্জন করে।
হাবিল ও কাবিল দুই ভাই সারাদিন তাদের বেয়ারিংয়ের তৈরি গাড়ি নিয়ে সারা গ্রামে ঘুরে বেড়ায়। তারা তাদের এই গাড়ি নিয়ে বিভিন্ন প্রতিযোগিতায় অংশগ্রহণ করে। কিন্তু প্রতিবারই তারা সালাম মেম্বারের ছেলে আলমগীরের নিকট পরাজিত হয়। কারণ আলমগীরের গাড়ি তাদের গাড়ি থেকে উন্নত। তাদের বাবা কয়েক বছর যাবৎ নিখোঁজ। সংসার চালানোর জন্য তাদের মা সামাদ মালিথার ধান ভানার কলে কাজ করে। সামাদ মালিথার তার উপর কুদৃষ্টি পড়ে।
তারা দুজনে পাশের গ্রামের ডোবা থেকে শাপলার ফুল চুরি করে তা বাজারে বিক্রি করে নতুন বেয়ারিং কিনে। নতুন বেয়ারিং দিয়ে তৈরি গাড়ি দিয়ে তারা আন্তঃগ্রাম গাড়ি চালানো প্রতিযোগিতায় জয় লাভ করে। নতুন গাড়ি নিয়ে একদিন শহরে ফিয়ে হাবিল তার বাবাকে খুঁজে পায়। সে তার পিছু নিয়ে একটি বাড়িতে ঢোকে। কিন্তু সেখানে গিয়ে সে যা দেখে তা দশ বছরের হাবিলকে অকাল পরিণত করে তুলে এবং সংসারের দায়িত্ব কাঁধে তুলে নিতে বাধ্য করে।
১৪ অক্টোবর, ২০১৪ সংযুক্ত আরব আমিরাতে ছবিটির প্রিমিয়ার হয়। বাংলাদেশে ৪ নভেম্বর, ২০১৫ ছবিটি মুক্তি পায়।শেরিফ আল সায়ার চলচ্চিত্রটি সম্পর্কে বলেন ছবির গল্প ছিমছাম ধরনেরে, ছোট ক্লাইমেক্স রয়েছে এবং সবচেয়ে বড় বিশেষত্ব হল এতে আঞ্চলিক ভাষার ব্যবহার। তিনি এই আঞ্চলিক ভাষার ব্যবহারের প্রশংসা করেছেন। অযথা গল্প দীর্ঘায়িত না করলেও ছবিতে কিছু প্রাকৃতিক দৃশ্য ধারণকে তিনি বিরক্তির কারণ হিসেবে উল্লেখ করেছেন। এছাড়া তিনি শেষ দৃশের স্পেশাল ইফেক্টের সমালোচনা করে বলেন যে তা পুরো ছবির নান্দনিকতাকে ম্লান করে দিয়েছে।
ছেংগারচর পৌরসভা
ছেংগারচর পৌরসভা বাংলাদেশের মতলব উত্তর উপজেলার অন্তর্গত একটি পৌরসভা।
এই পৌরসভার আয়তন ২৭.০৫ বর্গ কিলোমিটার । মতলব উত্তর উপজেলার ছেংগারচর, ওটারচর, তালতলী ও অন্যান্য মৌজা নিয়ে এই পৌরসভা গঠিত। এই পৌরসভার মোট ওয়ার্ড সংখ্যা নয়, হোল্ডিং সংখ্যা: প্রাইভেট - আবাসিক ৬৬২৮টি, প্রাইভেট - বাণিজ্যিক ৩৭৮টি এবং সরকারী- আবাসিক ৮টি।
উত্তরে ষাটনল ইউনিয়ন, দক্ষিনে কলাকান্দা ইউনিয়ন, পূর্ব দিকে দূর্গাপুর ইউনিয়ন এবং পশ্চিমে মুন্সিগঞ্জ জেলা অবস্থিত। অবস্থিত। পৌরসভাটি বাংলাদেশ পানি উন্নয়ন বোর্ড এর মেঘনা –ধনাগোদা প্রকল্পের অভ্যন্তরে অবস্থিত। পৌরসভাটি পশ্চিম পাশ দিয়ে বয়ে গেছে মেঘনা নদী। পৌরসভাটি চাঁদপুর জেলা শহর হতে ৩৫ কিলোমিটার দূরে অবস্থিত। এখানকার বেশীর ভাগ লোকের পেশাই চাকুরী।
সাবেক ছেংগারচর ইউনিয়ন এর সবকটি গ্রাম নিয়েই "ছেংগারচর পৌরসভার" প্রশাসনিক এলাকা বিস্তৃত। পুরোনো ইউনিয়ন পরিষদ বাদ দিয়ে নতুন করে ০৫-০৪-১৯৯৮ সালে প্রতিষ্ঠিত এ পৌরসভাটি নতুন ভবনে পৌরসভাটির কার্যক্রম পরিচালনা করা হচ্ছে।
গণপ্রজাতন্ত্রী বাংলাদেশের স্থানীয় সরকার পল্লী উন্নয়ন ও সমবায় মন্ত্রণালয়ের সরকার বিভাগ ০৫-০৪-১৯৯৮ সালে থেকে এক প্রজ্ঞাপনের মাধ্যমে পৌরসভা কার্যকর করা হয়। এই পৌরসভার প্রথম পৌর প্রশাসক নিযুক্ত হন মতলব উত্তর উপজেলার তৎকালিন ইউএনও। ১৯৯৮ সালে গণপ্রজাতন্ত্রী বাংলাদেশ সরকারের তৎকালীন স্থানীয় সরকার, পল্লী উন্নয়ন ও সমবায় মন্ত্রাণালয়ের সাবেক প্রতিমন্ত্রী ও বর্তমান দুর্যোগ ব্যবস্থাপনা ও ত্রাণমন্ত্রী মোফাজ্জল হোসেন চৌধুরী মায়া বীর বিক্রম এমপি এ পৌরসভাটি প্রতিষ্ঠা করেন। ২০১১ সালের ৭ আগস্ট মাসে এ পৌরসভাটি গ’ শ্রেণী থেকে দ্বিতীয় শ্রেণীতে উন্নীত হয়। স্থানীয় সরকার, পল্লী উন্নয়ন ও সমবায় মন্ত্রণালয়ের স্থানীয় বিভাগ কর্তৃক গত ১১জানুয়ারী ২০১৭ ইং তারিখে স্মারক নং ৪৬.০০.০০০০.০৬৪.৩১.১৮৫.১৬ এক প্রজ্ঞাপনে ছেঙ্গারচর পৌরসভা কে ‘ক’ শ্রেণীতে উন্নীত করা হয়।
ছেংগারচর পৌরসভার সর্বমোট জনসংখ্যা- ৭৪৫৬৫। পৌরসভায় লোক সংখ্যা ঘনত্ব প্রতি বর্গ কিলোমিটারে ১৩৫৬ জন।
পৌর এলাকার ভোটার সংখ্যা ৩৬৬১১। যার মধ্যে পুরুষ ভোটার সংখ্যা ১৮০১৩ জন ও মহিলা ভোটার সংখ্যা ১৮৫৯৮ জন।
পৌরসভার স্বাক্ষরতার হার ৬৯%।
কৃষি ও ব্যবসা নির্ভর অর্থনীতি
১. মোফাজ্জল হোসেন চৌধুরী মায়া বীর বিক্রম, মন্ত্রী (২০১৪-২০১৯, দুর্যোগ ও ত্রাণ মন্ত্রণালয়, সাবেক সাধারণ সম্পাদক, ঢাকা মহানগর আওয়ামীলীগ।
২. প্রয়াত কর্ণেল সামসুল হক, টানা আট বছর ধরে সাবেক মন্ত্রী (১৯৮২-১৯৯১) (শিক্ষা, স্বাস্থ্য, খাদ্য ও অর্থ মন্ত্রণালয়) । দল- জাতীয় পার্টি (প্রেসিডিয়াম সদস্য)
৩. প্রয়াত নুরুল হুদা, সাবেক তথ্য প্রতিমন্ত্রী, সাবেক সংস্থাপন প্রতিমন্ত্রী, সাবেক ভাইস চেয়ারম্যান, বিএনপি ও উপদেষ্টা, বেগম খালেদা জিয়া।
৪. ঢাকা মেডিকেল কলেজ ও হাসপাতাল এর প্রতিষ্ঠাতা প্রিন্সিপাল অধ্যাপক নওয়াব আলীর বাড়ি এ পৌরসভার প্রাণকেন্দ্রেই অবস্থিত । 
৫. প্রিন্সিপাল ডঃ নওয়াব আলী ও তার সু্যোগ্য সন্তান সাবেক বাংলাদেশ কন্ট্রলার এন্ড অডিটর জেনারেল (সি এ জি) জনাব আসিফ আলী এর জন্মস্থান। খ্যাতিমান শিশুসাহিত্যিক ও বাংলাদেশ শিশুসাহিত্যিক ফোরাম-এর সভাপতি ও আমাদের পাঠাগার (সিকিরচর) এর প্রতিষ্ঠাতা হুমায়ূন কবীর ঢালী।
চাঁদপুর-২ (মতলব উত্তর ও দক্ষিণ উপজেলা)
ছেঙ্গারচর পৌরসভা
নওয়াব আলী
প্রফেসর নওয়াব আলী বাংলাদেশে চিকিৎসা জগতের পথিকৃৎ। তিনি ঢাকা মেডিকেল কলেজ প্রতিষ্ঠা করতে অগ্রণী ভূমিকা রেখেছিলেন। পরে এর প্রতিষ্ঠাতা বাংলাদেশী অধ্যক্ষ নিযুক্ত হোন।
তার গ্রামের বাড়ি চাঁদপুরের মতলব উত্তর উপজেলায়। “অধ্যাপক নওয়াব আলী”র পৈত্রিক নিবাস চাঁদপুরের মতলব উত্তর উপজেলার ছেংগারচর পৌরসভাতে। তাই সঙ্গত কারনেই তিনি মতলবে বড় হয়েছিলেন।
নওয়াব আলী পেশায় একজন চিকিৎসক। তিনি ঢাকা মেডিকেল কলেজ এর প্রথম বাংলাদেশী অধ্যক্ষ।
যাদব চন্দ্র চক্রবর্তী
যাদব চন্দ্র চক্রবর্তী ভারতীয় উপমহাদেশের বিশিষ্ট গণিতবিদ। যিনি অনেকের কাছে "যাদব বাবু" নামেও পরিচিত। ব্রিটিশ সরকার তাকে “গণিত সম্রাট” উপাধি দিয়েছিলেন।
চক্রবর্তী ১৮৫৫ সালে সিরাজগঞ্জে জন্ম গ্রহণ করেন। তার পিতা কৃষ্ণ চন্দ্র চক্রবর্তী ও মাতা দূর্গা সুন্দরী। তার বাবা পেশায় ছিলেন একজন পুরোহিত। তার আর্থিক অবস্থা খুব ভালো ছিল না এবং চক্রবর্তী বাল্যকালে তার বাবাকে হারান।
নিজ গ্রামের বিদ্যালয়েই তিনি শিক্ষাজীবন শুরু করেন। কলকাতার প্রেসিডেন্সি কলেজ থেকে তিনি গণিতে এম এ করেন।
কর্মজীবনের শুরুতে তিনি কলকাতা সিটি কলেজে অধ্যাপনা শুরু করেন। পরবর্তীতে আলীগড় বিশ্ববিদ্যালয়ে পাটিগণিতের অধ্যাপক হিসেবে যোগ দেন। এখানে অধ্যাপনা কালে ১৮৯০ সালে ইংরেজিতে পাটিগণিতের একটি বইটি প্রকাশ করেন। যা অল্প সময়ের মাঝেই বাংলা, উর্দু, হিন্দী, আসামী, মায়াবী, নেপালী প্রভৃতি ভাষায় অনূদিত হয়। ১৯১২ সালে তিনি বীজগণিতের একটি প্রকাশ করেন। এটিও অনেক জনপ্রিয় হয়। ১৯১৬ সালে তিনি আলীগড় বিশ্ববিদ্যালয় থেকে অবসর গ্রহণ করেন।
অবসর গ্রহনের পর তিনি সিরাজগঞ্জে ফিরে আসেন। সিরাজগঞ্জ শহরে তার পূর্বে তৈরিকৃত নিজ বাড়িতে বসবাস শুরু করেন। ১৯২০ সালের ২৬ নভেম্বর তিনি কলকাতার নিজ বাসভবনে মৃত্যুবরণ করেন।
মতলব পৌরসভা
মতলব পৌরসভা বাংলাদেশের মতলব দক্ষিণ উপজেলার অন্তর্গত একটি পৌরসভা।
এই পৌরসভার আয়তন ৪১ বর্গ কিলোমিটার । মতলব দক্ষিণ উপজেলার ২২টি মৌজা ও ২০টি গ্রাম নিয়ে এই পৌরসভা গঠিত। এই পৌরসভার মোট ওয়ার্ড সংখ্যা ৯টি, হোল্ডিং সংখ্যা: প্রাইভেট - আবাসিক ৬৬২৮টি, প্রাইভেট - বাণিজ্যিক ৩৭৮টি এবং সরকারী- আবাসিক ৮টি।
টেলিফোন এক্সচেঞ্জ-- একটি। ক্ষুদ্র কুটির শিল্প- ১০টি। বৃহৎ শিল্প- ৩টি।
সাবেক মতলবগঞ্জ বাজার এর সবকটি গ্রাম নিয়েই "মতলব পৌরসভার" প্রশাসনিক এলাকা বিস্তৃত। পুরোনো ইউনিয়ন পরিষদ বাদ দিয়ে নতুন করে ১৯৯৭ সালের ২৭ মার্চে প্রতিষ্ঠিত এ পৌরসভাটি নতুন ভবনে পৌরসভাটির কার্যক্রম পরিচালনা করা হচ্ছে।
গণপ্রজাতন্ত্রী বাংলাদেশের স্থানীয় সরকার পল্লী উন্নয়ন ও সমবায় মন্ত্রণালয়ের সরকার বিভাগ কর্তৃক এক প্রজ্ঞাপনের মাধ্যমে ১৯৯৭ সালের ২৭ মার্চ মতলব পৌরসভা হিসেবে যাত্রা শুরু করে। এই পৌরসভার প্রথম পৌর প্রশাসক নিযুক্ত হন মতলব উত্তর উপজেলার তৎকালিন ইউএনও। 
মতলব দক্ষিণ উপজেলা প্রশাসনের তথ্যমতে 
, মতলব পৌরসভার সর্বমোট জনসংখ্যা- ৭০,৮৪০ জন (এষ্টিমেটেট)। পুরুষ-৩৪,৭৩০ জন; মহিলা-৩৬,১১০ জন। লোক সংখ্যার ঘনত্ব-১৭২৮ (প্রতি বর্গ কিলোমিটারে)। মোট ভোটার সংখ্যা-৩৩,৭৬১ জন; পুরুষ ভোটার সংখ্যা-১৫,৯৭৬ জন, মহিলা ভোটার সংখ্যা -১৭,৭৮৫ জন।
পৌরসভার স্বাক্ষরতার হার ৫৪.৬১%।
-মতলবগঞ্জ জেবি পাইলট হাই স্কুল 
-মতলব সরকারি কলেজ সাবেক ’’’মতলব ডিগ্রী কলেজ’’’
কৃষি ও ব্যবসা নির্ভর অর্থনীতি
১. মোফাজ্জল হোসেন চৌধুরী মায়া বীর বিক্রম, মন্ত্রী (২০১৪-২০১৯, দুর্যোগ ও ত্রাণ মন্ত্রণালয়, সাবেক সাধারণ সম্পাদক, ঢাকা মহানগর আওয়ামীলীগ।
২. প্রয়াত কর্ণেল সামসুল হক, টানা আট বছর ধরে সাবেক মন্ত্রী (১৯৮২-১৯৯১) (শিক্ষা, স্বাস্থ্য, খাদ্য ও অর্থ মন্ত্রণালয়) । দল- জাতীয় পার্টি (প্রেসিডিয়াম সদস্য)
৩. প্রয়াত নুরুল হুদা, সাবেক তথ্য প্রতিমন্ত্রী, সাবেক সংস্থাপন প্রতিমন্ত্রী, সাবেক ভাইস চেয়ারম্যান, বিএনপি ও উপদেষ্টা, বেগম খালেদা জিয়া। হুমায়ূন কবীর ঢালী, প্রখ্যাত শিশুসাহিত্যিক।
চাঁদপুর-২ (মতলব উত্তর ও দক্ষিণ উপজেলা)
ছেংগারচর পৌরসভা
জেস জোনাসেন
জেসিকা লুইস জোনাসেন (; জন্ম: ৫ নভেম্বর, ১৯৯২) কুইন্সল্যান্ডের এমার‌্যাল্ড এলাকায় জন্মগ্রহণকারী প্রথিতযশা অস্ট্রেলীয় প্রমিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে কুইন্সল্যান্ড ফায়ারের পক্ষে খেলে থাকেন জেস জোনাসেন। দলে তিনি মূলতঃ অল-রাউন্ডার। বামহাতে অর্থোডক্স স্পিন বোলিং করে থাকেন তিনি।
২০১২ ও ২০১৪ সালের মহিলা বিশ্ব টুয়েন্টি২০ প্রতিযোগিতার শিরোপা বিজয়ী অস্ট্রেলিয়া দলের পক্ষে খেলেন। এছাড়াও ২০১৬ সালে তার দল রানার-আপ হয়েছিল।
জুন, ২০১৫ সালে সফরকারী অস্ট্রেলিয়া দলের অন্যতম সদস্যরূপে ইংল্যান্ড সফরে যান ও মহিলাদের অ্যাশেজ সিরিজে অংশ নেন। অভিষেক টেস্টের উভয় ইনিংসে তিনি যথাক্রমে ৯৯ ও ৫৪ রান তুলেন। তার এ সংগ্রহটি মহিলাদের টেস্ট অভিষেকে যে-কোন খেলোয়াড়ের তৃতীয় সর্বোচ্চ সংগ্রহ।
দিওয়ার (২০০৪-এর চলচ্চিত্র)
দিওয়ার (লেটস ব্রিং আওয়ার হিরোস হোম) ২০০৪ সালে বলিউডে নির্মিত যুদ্ধ সংক্রান্ত চলচ্চিত্র। ছবিটির পরিচালক মিলন লুথারিয়া এবং প্রযোজক গৌরাঙ্গ দোসী। সিনেমাটি বিখ্যাত হলিউড চলচ্চিত্র দ্যা গ্রেট এসকেপে'র (১৯৬৩) প্রভাবে নির্মিত এমনটা মনে করা হয়। দিওয়ার বলিউড বক্স অফিসে মাঝারি ধরনের সাড়া ফেলে।ভারত-পাকিস্তান যুদ্ধ ১৯৭১ এ অংশগ্রহণ করেছিলেন মেজর রনবীর কাউল। তিনি ও তার সাথী আরো কয়েকজন সৈনিক কেউই আর ফিরে আসেননি। রনবীরের পুত্র গৌরব (অক্ষয় খান্না) পিতাকে ছাড়াই মানুষ হয়। তার ধারনা বাবা আর কোনোদিনই ফিরবেননা। কিন্তু রনবীরের স্ত্রী'র বিশ্বাস তার স্বামী বেঁচে আছে যদি এ বিষয়ে ভারত সরকারের উচ্চপদস্থ সেনা প্রধানেরা কিছু সাহায্য করতে অপারগ। অন্যদিকে দেখা যায় পাকিস্তানের একটি জেলে রনবীর ও তার সহবন্দীরা বেঁচে আছেন ও অমানুষিক অত্যাচারের স্বীকার হচ্ছেন কয়েক দশক ধরে, যদিও তারা প্রতিমুহুর্তে পালিয়ে যাওয়ার চেষ্টা করেন। আই এস আই প্রধান ইজাজ চায় রনবীর সহ ভারতীয় বন্দীদের কোনো না কোনো অজুহাতে হত্যা করতে। সে তখন আরো অত্যাচারী জেলার সোহেল মিঁয়ার হেফাজতে পাঠায় সকলকে। একদিন অনন্ত নামক এক ভারতীয় বন্দী হেফাজত থেকে পালিয়ে যায় ও মৃত্যুর আগে করাচীতে বসবাসরত এক হিন্দু ব্যক্তি জবারের হাতে তুলে দেয় একটি চিঠি। এই চিঠি ভারতে পৌছালে রনবীর ও অন্যান্যদের পরিবার নিশ্চিত হয় যে নিখোঁজ সেনারা বেঁচে রয়েছেন। গৌরব গোপনে পাকিস্তানে রওনা দেয়। বহু বাধাবিঘ্ন পেরিয়ে আশ্রয় পায় জবারের বাড়িতে। তার সাথে জবার কন্যা রাধিকার প্রেমপূর্ন সম্পর্ক গড়ে ওঠে। হঠাৎ সোহেল মিঁয়ার জেল থেকে পলাতক কয়েদি খানের সাথে মোলাকাত হয়। খান ও গৌরব আই এস আই সদর দপ্তর থেকে জেলের ম্যাপ চুরি করে ছদ্মবেশে, এসময় ইজাজ তাদের ধরতে চেষ্টা করলে সে খানে'র হাতে মারা পড়ে। জেলের ম্যাপ অনুযায়ী জানা যায় যে জেলের তলদেশ দিয়ে কিছুটা সুড়ঙ্গ খুঁড়লেই জলের খালি পাইপ দিয়ে বাইরে আসা যায়। এসংবাদ জেলে নিয়ে যাওয়ার উদ্দেশ্যে খান স্বেচ্ছায় ধরা দেয় এবং সকলে মিলে সুড়ঙ্গপথ খুড়ে পালাবার চেষ্টা করে। এইসময় মাইন ফেটে এক বন্দী জাট্টা মারা যায়। পালাবার মুহুর্তে সোহেল তাদের তাড়া করে ও মরুভূমি সীমান্ত এলাকায় তুমুল যুদ্ধ হয়। খানের সাহায্যে রনবীর, গৌরব ও বাকিরা পালাতে সক্ষম হলেও খান মারা যায়। সোহেলকে হত্যা করেন মেজর রনবীর।
শানতুং
শানতুং ( ফিনিন Shāndōng) গণপ্রজাতন্ত্রী চীনের একটি উপকূলীয় প্রদেশ। এটি পূর্ব চীন অঞ্চলের অন্তর্ভুক্ত।
চীনা সভ্যতার শুরু থেকেই চীনের ইতিহাসে, বিশেষ করে পীত নদীর ভাটি অঞ্চলে, শানতুং প্রধান একটি ভূমিকা পালন করেছে। এটি তাওবাদ, বৌদ্ধধর্ম ও কনুফুসিয়াসবাদের গুরুত্বপূর্ণ সাংস্কৃতিক ও ধার্মিক কেন্দ্রস্থল হিসেবে পরিচিত। শানতুঙের থাই পর্বত তাওবাদের সবচেয়ে সম্মানিত পর্বত এবং বিশ্বের সবচেয়ে পুরনো যেসমস্ত ধর্মকেন্দ্রগুলিতে আজ পর্যন্ত অবিরতভাবে ধর্মচর্চা হয়ে আসছে, তাদের মধ্যে একটি। প্রাদেশিক রাজধানী চিনান শহরের দক্ষিণে যে বৌদ্ধ মন্দিরগুলি আছে সেগুলি একসময় চীনের সর্বপ্রধান বৌদ্ধধর্মচর্চার স্থল ছিল। এই প্রদেশের ছুফু শহরেই কনফুসিয়াসের জন্ম হয়, এবং পরে এটি কনফুসিয়াসবাদের কেন্দ্র হিসেবে প্রতিষ্ঠিত হয়।
শানতুং প্রদেশটি ঐতিহাসিকভাবে এবং আধুনিককালেও উত্তর-দক্ষিণ ও পূর্ব-পশ্চিমে প্রসারিত বাণিজ্যপথগুলির সঙ্গমস্থলে অবস্থিত, যা প্রদেশটিকে একটি অর্থনৈতিক কেন্দ্র হিসেবে প্রতিষ্ঠা পেতে সাহায্য করেছে। ১৯শ শতকের শেষভাগে রাজনৈতিক অস্থিরতা ও অর্থনৈতিক মন্দাতে পতিত হওয়া এই প্রদেশটি বর্তমানে চীনের সবচেয়ে জনবহুল ও সমৃদ্ধ প্রদেশের একটি। এটি বর্তমানে চীনের ৩য় সর্বোচ্চ সম্পদশালী প্রদেশ, যার মোট অভ্যন্তরীণ উৎপাদন ৯৬৭ বিলিয়ন ডলার।
আবদুল করিম শাহ
আবদুল করিম শাহ (বাউল করিম শাহ নামে পরিচিত; ১০ জুলাই, ১৯২৯ – ১০ জুন, ২০১৪) ছিলেন একজন বাংলাদেশী বাউল গায়ক। তাঁর বাবার কাছে লালন গীতি গাওয়ার হাতেখড়ি হয় এবং আমৃত্যু লালনের আদি গানের সাধনা করে গেছেন৷ শিল্পকলায় অবদানের জন্য ২০১১ সালে তিনি বাংলাদেশ সরকার প্রদত্ত সর্বোচ্চ বেসামরিক সম্মান একুশে পদকে ভূষিত হন। তিনিই প্রথম বাউল হিসেবে এই পদকে ভূষিত হন।
করিম শাহ ১০ জুলাই, ১৯২৯ কুষ্টিয়ার মিরপুর উপজেলার অঞ্জনগাছি গ্রামে জন্মগ্রহণ করেন। তাঁর পিতার নাম ঝুমুর আলী জোয়ার্দার। তিনিও একজন বাউলশিল্পী ছিলেন৷ মাত্র সাত বছর বয়সে বাবার কাছ থেকেই লালনের গানের চর্চা শুরু করেন৷ তিনি যুক্তরাষ্ট্র, ফ্রান্স, লন্ডন, ভারতসহ অনেক দেশে গান করেছিলেন৷
দীর্ঘদিন ধরে শ্বাসকষ্টে ভুগা বাউল করিম শাহ ২০১৪ সালের ১৯ এপ্রিল শ্বাসকষ্ট নিয়ে কুষ্টিয়া জেনারেল হাসপাতালে ভর্তি হন। সেখান থেকে ৩১ মে উন্নত চিকিৎসার জন্য তাকে ঢাকা মেডিকেল কলেজ হাসপাতালে ভর্তি করা হয়। ৭ জুন হাসপাতাল থেকে বাড়ি ফিরে যান। ১০ জুন, ২০১৪ সকালে তিনি নিজ বাড়িতে ইন্তেকাল করেন। জানাজা শেষে তাকে জানাজা কুষ্টিয়া জেলার মিরপুর উপজেলার কামারপাড়া গ্রামে দাফন করা হয়।
সরফভাটা ইউনিয়ন
সরফভাটা বাংলাদেশের চট্টগ্রাম জেলার রাঙ্গুনিয়া উপজেলার অন্তর্গত একটি ইউনিয়ন।
সরফভাটা ইউনিয়নের আয়তন ৬৪২৯ একর (২৬.০২ বর্গ কিলোমিটার)।
২০১১ সালের পরিসংখ্যান অনুযায়ী সরফভাটা ইউনিয়নের লোকসংখ্যা ৫৫,৪৮৬ জন। এর মধ্যে পুরুষ ২৭,৫৪২ জন এবং মহিলা ২৭,৯৪৪ জন।
রাঙ্গুনিয়া উপজেলার দক্ষিণাংশে সরফভাটা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের পূর্বে শিলক ইউনিয়ন ও পদুয়া ইউনিয়ন; উত্তরে কর্ণফুলি নদী ও রাঙ্গুনিয়া পৌরসভা; পশ্চিমে কর্ণফুলি নদী ও বেতাগী ইউনিয়ন, বোয়ালখালী উপজেলার শ্রীপুর খরণদ্বীপ ইউনিয়ন ও আমুচিয়া ইউনিয়ন এবং দক্ষিণে বোয়ালখালী উপজেলার আহলা করলডেঙ্গা ইউনিয়ন অবস্থিত।
সরফভাটা ইউনিয়ন রাঙ্গুনিয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি "সরফভাটা" ও "জঙ্গল সরফভাটা" এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
সরফভাটা ইউনিয়নের স্বাক্ষরতার হার ৪৫.১২%। এ ইউনিয়নে ৩টি মাধ্যমিক বিদ্যালয়, ৪টি মাদ্রাসা, ১টি নিম্ন মাধ্যমিক বিদ্যালয়, ১৩টি প্রাথমিক বিদ্যালয় ও ৮টি কিন্ডারগার্টেন রয়েছে।
সরফভাটা ইউনিয়নে যোগাযোগের প্রধান মাধ্যম সিএনজি চালিত অটোরিক্সা। কাপ্তাই সড়ক হতে গোডাউন ব্রীজ হয়ে সরফভাটা শিলক যোগাযোগ ব্যবস্থা উন্নত হওয়াতে কোদালা, পদুয়া, পার্বত্য বান্দরবান জেলা এবং বোয়ালখালী উপজেলার সাথে যোগাযোগ ব্যবস্থা উন্নত।
চট্টগ্রাম জেলার অন্যান্য অঞ্চলের মত সরফভাটা ইউনিয়নের লোকেরাও চট্টগ্রামের আঞ্চলিক ভাষায় কথা বলে। এছাড়াও জঙ্গল সরফভাটা অঞ্চলে বসবাসরত উপজাতিরা তাদের নিজস্ব ভাষায় কথা বলে।
সরফভাটা ইউনিয়নের উত্তর ও পশ্চিম পাশ দিয়ে কর্ণফুলি নদী বয়ে চলেছে। এছাড়াও সরফভাটা-শিলক সীমান্ত দিয়ে শিলক খাল এবং জঙ্গল সরফভাটা অঞ্চল দিয়ে চিড়িঙ্গা খাল বয়ে চলেছে।
সরফভাটা ইউনিয়নের প্রধান হাট/বাজার হল ক্ষেত্রবাজার। এছাড়াও বিভিন্ন লোকালয়ে নিয়মিত বাজার বসে।
কাপ্তাই সড়কের গোডাউন নেমে দক্ষিণে ২য় কর্ণফুলি সেতু হয়ে ইউনিয়নের সর্ব-দক্ষিণে জঙ্গল সরফভাটা অঞ্চলে অবস্থিত।
কাপ্তাই সড়ক হতে সিএনজি বা অন্যান্য গাড়ী যোগে যাওয়া যায়।
বিদিত লাল দাস
বিদিত লাল দাস (১৫ জুন, ১৯৩৮ – ৮ অক্টোবর, ২০১২) ছিলেন একজন বাউল গায়ক ও সুরকার। তিনি হাছন রাজা, রাধারমণ দত্ত, ও গিয়াস উদ্দিনসহ অনেক লোকসঙ্গীত শিল্পীদের গানের সুর করেছেন। তার সুরকৃত উল্লেখযোগ্য গানসমূহ হল "মরিলে কান্দিসনে আমার দায়", "সাধের লাউ বানাইলো মোরে বৈরাগী", ও "আমি কেমন করে পত্র লিখি"।
বিদিত লাল ১৯৩৮ সালের ১৫ জুন সিলেটের শেখঘাটে সম্ভ্রান্ত জমিদার লাল পরিবারে জন্মগ্রহণ করেন। তার দাদা বঙ্ক বিহারী দাস ছিলেন স্থানীয় জমিদার। তিনি একজন পকজ বাধক ছিলেন। তার পরিবার ভারতীয় কংগ্রেস পার্টির সাথে যুক্ত ছিল। বিদিতের পিতা বিনোদ লাল দাস ছিলেন আসাম সংসদের একজন সংসদ সদস্য এবং মাতা প্রভা রানী দাস। বিদিত তার ভাই বোনদের মধ্যে পঞ্চম। ওস্তাদ প্রনেশ দাসের কাছে তার সঙ্গীতের হাতেখড়ি। পরে তিনি ভারতের ওস্তাদ পরেশ চক্রবর্তীর নিকট সঙ্গীত চর্চা করেন।
বিদিত লাল ১৯৬০ এর দশকের একজন অন্যতম বেতার গায়ক। কর্মজীবনে তিনি বেশ কিছু জনপ্রিয় গানের সুর করেছেন। তার সুরকৃত গানের মধ্যে উল্লেখযোগ্য হল "কারে দেখাবো মনের দুঃখ গো", "সিলেট প্রথম আজান ধ্বনি", "প্রাণ কান্দে মোর", "মরিলে কান্দিসনে আমার দায়", "সাধের লাউ বানাইলো মোরে বৈরাগী", ও "আমি কেমন করে পত্র লিখি"। এছাড়া তিনি হাছন রাজা, রাধারমণ দত্ত, ও গিয়াস উদ্দিনের গানে সুর করেছেন। তিনি "সিরাজউদ্দৌলা", "দ্বীপান্তর", "তপসী", "প্রদীপশিখা", "বিসর্জন", ও "সুরমার বাঁকে বাঁকে" নাটকের সঙ্গীত পরিচালনা করেছেন।
বিদিত লাল দাস ১৯৬৮ সালে কনক রানী দাসের সাথে বিবাহবন্ধনে আবদ্ধ হন। এই দম্পত্তির একমাত্র সন্তান বিশ্বদীপ লাল দাস।
বিদিত লাল মুত্রথলী ও ফুসফুসের রোগে আক্রান্ত হন। ২০১২ সালের ৭ সেপ্টেম্বর অবস্থায় তাকে সিলেটের এলাইড ক্রিটিক্যাল কেয়ার হসপিটালে ভর্তি করা হয়েছিল। অবস্থার অবনতি ঘটলে ২১ সেপ্টেম্বর তাকে ঢাকার স্কয়ার হাসপাতালে ভর্তি করা হয়। ৪ অক্টোবর থেকে তিনি লাইফ সাপোর্টে ছিলেন। ২০১২ সালের ৮ অক্টোবর তিনি ঢাকার স্কয়ার হাসপাতালে মৃত্যুবরণ করেন। সিলেট কেন্দ্রীয় শহীদ মিনারে শ্রদ্ধা জ্ঞাপনের পর চালিবন্দরস্থ শশানে তার শেষকৃত্য অনুষ্ঠিত হয়।
আবুল হাসান মাহমুদ আলী
আবুল হাসান মাহমুদ আলী (জন্ম: ২ জুন ১৯৪৩) হলেন একজন বাংলাদেশী রাজনীতিবিদ ও কুটনৈতিক। তিনি দশম জাতীয় সংসদ সদস্য এবং ২০১৪ সালের ফেব্রুয়ারি থেকে বাংলাদেশের পররাষ্ট্র মন্ত্রণালয়ের মন্ত্রী। এর পূর্বে তিনি দুর্যোগ ব্যবস্থাপনা ও ত্রাণ মন্ত্রণালয়ের মন্ত্রীর দায়িত্ব পালন করেছিলেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
মাহমুদ আলী ১৯৪৩ সালের ২ জুন তৎকালীন বৃটিশ ভারত বর্তমান বাংলাদেশের দিনাজপুরের খানসামার ডাক্তারপাড়া গ্রামে জন্মগ্রহন করেন। তিনি ঢাকা বিশ্ববিদ্যালয় থেকে অর্থনীতিতে ১৯৬২ সালে বি.এ. এবং ১৯৬৩ সাল এম.এ. ডিগ্রি অর্জন করেন। এর তিনি একই বিশ্ববিদ্যালয়ে ১৯৬৪ থেকে ১৯৬৬ পর্যন্ত অর্থনীতির প্রভাষক ছিলেন।
বিভিন্ন দেশে কুটনৈতিক দ্বায়িত্ব পালন শেষে দেশে ফেরার পর আলী ২০০১ সালে আওয়ামী লীগে যোগদেন এবং আওয়ামী লীগের নির্বাচনী কমিটির সদস্য নির্বাচিত হন। ২০০২ সালে তিনি কেন্দ্রীয় উপদেষ্টা কমিটির সদস্য হন। এরপর তিনি আওয়ামী লীগের আন্তর্জাতিক বিষয়ক উপকমিটির কো চেয়ারম্যান নির্বাচিত হন।
ডিসেম্বর ২০০৮ সালের সাধারণ নির্বাচনে আলী দিনাজপুর ৪ আসন থেকে সংসদ সদস্য নির্বাচিত হন। তিনি ৯ম জাতীয় সংসদের পররাষ্ট্র মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন।
২০১২ সালের ১৩ সেপ্টেম্বর আলী নবগঠিত দুর্যোগ ব্যবস্থাপনা ও ত্রাণ মন্ত্রণালয়ের দায়িত্ব পান এবং ১৬ সেপ্টেম্বর ২০১৩ পর্যন্ত এ মন্ত্রণালয়ের মন্ত্রী ছিলেন।
২১ নভেম্বর ২০১৩ তারিখে আলী বাংলাদেশ সরকারের পররাষ্ট্র মন্ত্রণালয়ের মন্ত্রীর দায়িত্ব পান। ২০১৪ জানুয়ারিতে অনুষ্ঠিত সাধারণ নির্বাচনে পুনরায় সংসদ সদস্য নির্বাচিত হলে ২৬ ফেব্রুয়ারি তিনি পুনরায় পররাষ্ট্র মন্ত্রী হিসাবে শপথ নেন এবং অদ্যাবধি দায়িত্ব পালন করছেন।
দেশি বামোশ
দেশি বামোশ (বৈজ্ঞানিক নাম: "Gymnothorax tile") (ইংরেজি: "Indian mud moray eel") Muraenidae পরিবারের Gymnothorax গণের একটি স্বাদুপানির মাছ।
দেহ লম্বা, ফুলকারন্ধ্র সরু, চোখের সামনে চওড়া। থুতনীর অপর প্রান্তে নালীর ন্যায় একটি নাসারন্ধ্র বিদ্যমান। মাথা থুতনী থেকে পায়ু দৈর্ঘ্যর এক চতুর্থাংশ। লেজটি ধড় অপেক্ষা খাটো। মুখের চির মধ্যম। এই মাছের সর্বোচ্চ দৈর্ঘ্য ৬০ সেমি পর্যন্ত পাওয়া গেছে।
এরা মোহনা ও নদীমুখে বাস করে। এরা তলদেশবাসী, নদীগামী ও মাংসাশী প্রাণী এবং প্রধানত ছোট ছোট মাছ খেয়েই জীবনধারণ করে।
এই প্রজাতির মাছ বাংলাদেশ, ভারত, শ্রীলংকা, মালয়েশিয়া, ইন্দোনেশিয়া, ফিলিপাইন এবং হাওয়াই অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এলেন টেরি
ডেইম এলেন টেরি(২৭ ফেব্রুয়ারি ১৯৪৭ -২১ জুলাই ১৯২৮) পেশাগতভাবে এলেন টেরি নামে পরিচিত। তিনি একজন ব্রিটিশ অভিনেত্রী,শেক্সপিয়ারিয়ান হিসবে খ্যাতি পান।
তিনি অভিনেত্রী পরিবার এ জন্ম নেন,তিনি লন্ডনে শেক্সপিয়ারের নাটকে শিশু অভিনেত্রী হিসেবে অভিনয় শুরু করেন এবং ছোট থাকতেই ইংলিশ প্রদেশগুলো ভ্রমণ করেন।১৬ বছরে তিনি ৪৬ বছরের জর্জ ফ্রেডরিক ওয়াটসকে বিয়ে করেন কিন্তু কয়েক বছরের মধ্যেই বিচ্ছিন্ন হন।
বাহাগিলী ইউনিয়ন
বাহাগিলী ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৪৫.১৭।
কিশোরগঞ্জ উপজেলা সদর হতে পশ্চিমে দিকে অবস্থিত এ ইউনিয়নের মোট আয়তন ৫৬৯৯ একর বা ২৩.০৫ বর্গকিলোমিটার।
বাহাগিলী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বাহাগিলী ইউনিয়নের মোট জনসংখ্যা ছিল ২৪৫৪৮ জন, যার মধ্যে পুরুষ হল ১২২৮১ জন এবং নারী হল ১২২৬৯ জন।
বাহাগিলী ইউনিয়নের গড় স্বাক্ষরতা হার ৩২.১%। তার মধ্যে নারী শিক্ষার হার ৩০.৩% এবং পুরুষ শিক্ষার হার ৩৩.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বাহাগিলী ইউনিয়নের অর্থনীতি মূলত কৃষি নির্ভর।ইউনিয়ন তথ্য বাতায়ন
হলুদ কামিলা
হলুদ কামিলা (বৈজ্ঞানিক নাম: "Congresox talabon") (ইংরেজি: "Yellow pike conger") Muraenesocidae পরিবারের Congresox গণের একটি স্বাদুপানির মাছ।
হলুদ কামিলার দেহ মোটা, শক্তিশালী এবং সাপের ন্যায়। মুখ বেশ বড়, মুখছিদ্র চোখের পিছন পর্যন্ত প্রসারিত। ঊর্ধ্ব চোয়ালের দাঁত ৩ সারিতে কিন্তু নিম্ন চোয়ালের দাঁত ৪ সারিতে বিন্যস্ত। মাথা ও পিঠের অংশ জলপাই রঙের, পিছনের দিকে বাদামী রঙের, উদর হালকা সাদা এবং নিচের দিকে বাদামী রঙের।
এই প্রজাতির মাছ ইন্দো-পশ্চিম প্রশান্ত মহাসাগর, বঙ্গোপসাগর থেকে ইন্দোনেশিয়া পর্যন্ত বিস্তৃত অঞ্চলে পাওয়া যায়।
এরা নিশাচর, মোহনা ও নদীর তলদেশে বাস করে। জোয়ার-ভাঁটার সময় নদীর উপরে আসে। এরা তলদেশবাসী ছোট মাছ খায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এমিলি ব্লান্ট
এমিলি ওলিভিয়া লিয়াহ ব্লান্ট (এমিলি ব্লান্ট নামে পরিচিত; জন্ম: ২৩ ফেব্রুয়ারি, ১৯৮৩) হলেন একজন ব্রিটিশ-মার্কিন চলচ্চিত্র ও মঞ্চ অভিনেত্রী। ব্লান্ট তার কর্মজীবন শুরু করেন ২০০১ সালে লন্ডনে মঞ্চস্থ "দ্য রয়্যাল ফ্যামিলি" মঞ্চ নাটকে অভিনয়ের মধ্য দিয়ে। ২০০৩ সালে টেলিভিশন চলচ্চিত্র "বৌডিকা (ওয়ারিয়র কুইন)" দিয়ে টেলিভিশনে অভিষেক হয়। ২০০৪ সালে "মাই সামার অফ লাভ" চলচ্চিত্রে তার অভিনয়ের জন্য তিনি ইভিনিং স্ট্যান্ডার্ড ব্রিটিশ চলচ্চিত্র পুরস্কার এ সবচেয়ে সম্ভাবনাময় নতুন মুখের খ্যাতি লাভ করেন। "গিডিয়ন্‌স ডটার" (২০০৬) টেলিভিশন চলচ্চিত্রে অভিনয়ের জন্য তিনি সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন। একই বছর তিনি "দ্য ডেভিল্‌স ওয়্যার্‌স প্রাডা" চলচ্চিত্রে অভিনয়ের জন্য সেরা চলচ্চিত্র পার্শ্ব অভিনেত্রী বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন।
এমিলি ১৯৮৩ সালের ২৩ ফেব্রুয়ারি ওয়ান্ডসওর্থ, লন্ডন এ জন্মগ্রহণ করেন। তার পিতা অলিভার সিমন পিটার ব্লান্ট ছিলেন একজন ব্যারিস্টার এবং মাতা জোয়ানা একজন অভিনেত্রী ও শিক্ষক। তিনি চার ভাই-বোনের মধ্যে দ্বিতীয়। তার অন্য ভাই-বোনেরা হলেন ফেলিসিটি, সেবাস্টিন, ও সুজানাহ। তার দাদা পিটার ব্লান্ট ছিলেন একজন মেজর-জেনারেল এবং তার এক চাচা ক্রিসপিন ব্লান্ট কনজারভেটিভ পার্টির সংসদ সদস্য।
২০০১ সালের নভেম্বর মাসে স্যার পিটার হলের নির্দেশনায় "দ্য রয়্যাল ফ্যামিলি" মঞ্চনাটকে জুডি ডেঞ্চের সাথে ব্লান্টের পেশাদারী কর্মজীবন শুরু হয়। এই নাটকে তিনি ডেঞ্চের চরিত্রে ফ্যানি ক্যাভেন্ডিশের নাতনী গোয়েন চরিত্রে অভিনয় করেন। সমালোচক টম কিটিঞ্জ এই নাটকে প্রশংসা করে লিখেন, "পিটার হলের নির্দেশনা ও অ্যান্থনি ওয়ার্ডের সেটের যোগসূত্রের ফলে দ্য রয়্যাল ফ্যামিলি অসাধারণ বিনোদনপূর্ণ একটি রাত উপহার দিয়েছে" এবং লিখেন, "এতে সকল অভিনয়শিল্পীদের কাছ থেকে সর্বোচ্চ সুন্দর মানসম্পন্ন অভিনয় পাওয়া গেছে।" ব্লান্ট তার অভিনয়ের জন্য ইভেনিং স্ট্যান্ডার্ডে "শ্রেষ্ঠ নবাগত" হিসেবে ভূষিত হন। ২০০২ সালে তিনি ন্যাশনাল থিয়েটারে নিকোলাস রাইটের "ভিনসেন্ট ইন ব্রিক্সটন" মঞ্চনাটকে ইউজিনি চরিত্রে এবং চিসেস্টার ফেস্টিভ্যাল থিয়েটারে ইন্ধু রুবাসিঙ্ঘম নির্দেশিত "রোমিও অ্যান্ড জুলিয়েট" মঞ্চনাটকে জুলিয়েট চরিত্রে অভিনয় করেন।. ২০০৩ সালে রোমানদের জন্য যুদ্ধ করা প্রাচীন সেল্টিক যুদ্ধা-রানীর জীবনী নিয়ে নির্মিত "বোদিকা" নাটক দিয়ে তার ব্রিটিশ টেলিভিশনে অভিষেক হয়। একই বছর তিনি দুই খণ্ড বিশিষ্ট ব্রিটিশ টেলিভিশন নাটক "এইটথ হেনরি"-তে ষোড়শ শতাব্দীর রানী ক্যাথরিন হাওয়ার্ড চরিত্রে অভিনয় করে প্রশংসিত হন।
এমিলি ব্লান্ট গৃহীত উল্লেখযোগ্য কয়েকটি পুরস্কার ও মনোনয়ন হল:
জিঘাংসা
জিঘাংসা (Jighansa) ১৯৫১ সালে প্রকাশিত একটি বাংলা রহস্য চলচ্চিত্র যা স্যার আর্থার কোনান ডয়েলের বিখ্যাত গোয়েন্দা কাহিনী হাউন্ড অফ বাস্কারভিলস এর ছায়ায় নির্মিত। এই সিনেমাটির পরিচালক অজয় কর এবং সংগীত পরিচালক ছিলেন হেমন্ত মুখোপাধ্যায়। পরবর্তীতে ১৯৬২ সালে এই গল্পের ছায়ায় হিন্দি ভাষাতে বিশ সাল বাদ (১৯৬২) নামে একটি বলিউড চলচ্চিত্র নির্মিত হয়, যার পরিচালক ছিলেন বীরেন নাগ।
বিকাশ রায়, মঞ্জু দে, কমল মিত্র শিশির বটব্যাল, কানু বন্দ্যোপাধ্যায়, ধীরাজ দাস, সন্তোষ সিনহা, পান্নালাল চক্রবর্তী, পুষ্পা দেবী, রমলা চৌধুরী, সুষমা ঘোষ।
অভিশপ্ত রত্নগড় রাজপরিবারের নতুন কুমার বাহাদুর সূর্যকান্ত আসার আগেই তার কাকা বাড়ির কর্তা অজ্ঞাত আততায়ীর হাতে মারা পড়েন। রাজপরিবারের বন্ধু ডাক্তার পালিত (কমল মিত্র) তদন্তের অনুরোধ নিয়ে আসেন গোয়েন্দা স্মরজিত সেনের (শিশির বটব্যাল) কাছে। সকলের অনুমান স্থানীয় জলার কোনো ভৌতিক আত্মা খুনটা করেছে, যার মহিলা কন্ঠে গান শোনা যায় গভীর রাত্রে। গোয়েন্দা সেন তার সহকারী বিমলকে রত্নগড় পাঠান কুমার বাহাদুরের নিরাপত্তার স্বার্থে। স্থানীয় কয়েকজন প্রবীন ব্যক্তি রহস্যময় ভাবে চলাফেরা করেন। তাদের মধ্যে দাবাড়ু ও মৃত রাজার এক বন্ধু আছেন আর আছেন প্রবীন উদ্ভিদবিজ্ঞানী প্রফেসর গুপ্ত (বিকাশ রায়)। বাড়ির চাকর লক্ষনকেও সন্দেহ করতে থাকে বিমল। জলার ধারে একটি তরুনীর (মঞ্জু দে) গান শুনে কুমার আকৃষ্ট হন ও বার বার ছুটে যান সেখানে। তার ওপর প্রাণঘাতী হামলা হয়। ইতিমধ্যে ছদ্মবেশে গোয়েন্দা সেন হাজির হন ও বিশালদেহী জলার ভুত কে আবিষ্কার করেন। কিন্তু আসল অপরাধী হলো এই রাজবংশেরই নিখোঁজ হয়ে যাওয়া এক ব্যক্তি যার প্রতিশোধস্পৃহা জন্ম দিয়েছে জলার ভুতের কাহিনী। একদম শেষে স্মরজিত সেনের গুলিতে আসল অপরাধীর মৃত্যু ঘটে।
ব্রহ্মচারী
ব্রহ্মচর্য সনাতন ধর্ম অনুযায়ী জীবনের একটি নির্দিষ্ট সময় কাল (মোটামুটি ১৪ বছর বয়শ থেকে ২০ বছর বয়শ পর্যন্ত) বুঝায় যখন কোন ছাত্র বা ছাত্রী বেদ এবং উপনিষদ এর বিধান অনুযায়ী ঐতিহ্যগত বিজ্ঞান, জ্যোতিশাস্ত্র এবং ধর্মীয় অনুশাসন সম্প্রর্কিত বিদ্যা লাভ করে।
অন্যদিকে ব্রহ্মচর্য বলতে আধ্যাতিক উন্নতির জন্য ইচ্ছাকৃত কৌমার্য-ব্রত বুঝায় এবং এক্ষেত্রে ব্রহ্মচর্য অর্থ হল কায়-মন-বাক্যে সর্বদা পবিত্রতা রক্ষা করা।
ব্রহ্মচর্য পালন অর্থ হল সম্পূর্ণ কাম-বাসনাশূণ্য জীবন যাপন করা যা আধ্যাত্মিক জীবনের জন্য অপরিহার্য ।
পুরুষ ব্রহ্মচর্য পালনকারীকে ব্রহ্মচারী এবং স্ত্রী ব্রহ্মচর্য পালনকারীকে ব্রহ্মচারিনী বলে ।
🌷 শব্দটির উৎস্য
ব্রহ্মচর্য শব্দটির দুইটি অংশ। যথা: 1. ব্রহ্ম 2. চর্য
ব্রহ্ম শব্দটির অর্থ হল স্রষ্টা বা সৃষ্টিকর্তা এবং চর্য শব্দটির অর্থ হল অনুসরনকৃত।
অনেক সময় চর্য বলতে ধর্মীয় জীবন পদ্ধতিও বুঝায় । সুতরাং ব্রহ্মচর্য শব্দটি একটি ধর্মীয় বিধিসম্মত জীবনপদ্ধতি নির্দেশ করে ।
🌷 বিস্তারিত
বৈদিক আশ্রম ব্যবস্থা অনুযায়ী ব্রহ্মচর্য জীবনের ১ম ২০ বছর বা ২৫ বছর পর্যন্ত ব্রহ্মচর্যের অন্তর্গত। প্রাচীন হিন্দু সমাজ অনুযায়ী মানুষের জীবনকালকে ১০০ বছর কল্পনা করে ৪টি ভাগে ভাগ করা হত । এর মধ্যে প্রথম ভাগ হল ব্রহ্মচর্য । অন্য তিনটি হল যথাক্রমে গার্হস্থ্য , বানপ্রস্থ এবং সন্ন্যাস ।
সনাতন ধর্ম অনুসারে ব্রহ্মচর্য ভাগে একটি শিশুকে ৫ বছর বয়শে গুরুর নিকট বৈদিক জ্ঞান অর্জনের জন্য পাঠানো হত । এর পর উপনয়ন অনুষ্ঠান এর মাধ্যমে উপবীত বা পৈতা ধারণ করে সে তার গুরুগৃহে বিদ্যারম্ভ করত। সঠিক বিদ্যার্জনের পর সমাবর্তন অনুষ্ঠানের মাধ্যমে সে ২৫ বছর বয়শে গুরুগৃহ ত্যাগ করত ।
ব্রহ্মচর্য আশ্রমে একজন শিষ্যকে কঠোর ধর্মীয় অনুসরন করে চলতে হত। এই সময় সে তার গুরুর কাছ থেকে ধর্মীয় অনুশাসন , সদাচার, সঠিক জ়ীবন-পদ্ধতি, দায়িত্ব -কর্তব্যবোধ, ধ্যান , যোগসাধনা মানবতাবোধ ইত্যাদি সম্পর্কে জ্ঞান লাভ করত। সনাতন ধর্ম অনুযায়ী ৫ বছর বয়শে ব্রহ্মচর্য শুরু হলেও বৌদ্ধ এবং জ়ৈন ধর্মের শ্রামানিক অনুযায়ী সাধারণত প্রাপ্তবয়স্ক হবার পর ব্রহ্মচর্য আশ্রম শুরু হয়।
ইসলামাবাদ ওয়াছিম উদ্দিন উচ্চ বিদ্যালয়
ইসলামাবাদ ওয়াছিম উদ্দিন উচ্চ বিদ্যালয় বাংলাদেশের জামালপুর জেলার মাদারগঞ্জ থানার জুরখালি বাজারে অবস্থিত।
এটি ১৯৫৯ সালে প্রতিষ্ঠিত হয়। ডাঃ মোঃ ওয়াছিম উদ্দিন এই বিদ্যালয়টি প্রতিষ্ঠিত করেন।
বিদ্যালয়ে রয়েছে বিশাল খেলার মাঠ। এর অধীনে আছে একটি পুকুর, একটি শহীদ মিনার। বিদ্যালয়টি জামালপুর মাদারগঞ্জ সড়কের পাশ্বে অবস্থিত।
বিদ্যালয়ের বর্তমান প্রধান শিক্ষক এস এম রেজাউল ইসলাম। বিদ্যালয়টি সক্রিয় পরিচালনা পরিষদ কর্তৃক পরিচালিত হয়।
রবিউল হক
রবিউল হক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
রবিউল হকের জন্ম ফেনী জেলার ফুলগাজী উপজেলার মুন্সিরহাট ইউনিয়নের উত্তর আনন্দপুর গ্রামে। তাঁর বাবার নাম আমিনউল্লা মজুমদার এবং মা ছাবেদা খাতুন। তাঁর স্ত্রীর নাম মেহের আফরোজ বেগম। তাঁর এক ছেলে।
ইপিআরে চাকরি করতেন রবিউল হক। ১৯৭১ সালে কর্মরত ছিলেন ময়মনসিংহ ইপিআর সেক্টরের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে ২ নম্বর সেক্টরের রাজনগর সাব সেক্টরে যুদ্ধ করেন। বিলোনিয়া, পরশুরামসহ আরও কয়েক স্থানে সাহস ও বীরত্বের সঙ্গে যুদ্ধ করেন।
১৯৭১ সালের ডিসেম্বরে ফেনী জেলার পাঠাননগরে মুক্তিযুদ্ধের চূড়ান্ত পর্যায়ে মুক্তিযোদ্ধারা বিলোনিয়া দখল করলে পাকিস্তানি সেনারা পাঠাননগরে সমবেত হয়। মুক্তিযোদ্ধারা পাকিস্তানি সেনাদের আক্রমণ করেন। মুক্তিযোদ্ধাদের প্রবল আক্রমণে পাকিস্তানি সেনারা ব্যাপক ক্ষয়ক্ষতি শিকার করে পেছন দিকে পালিয়ে যায়। যাওয়ার সময় পাকিস্তানি সেনারা ফেলে যায় অসংখ্য গোলাবারুদ ও অস্ত্রশস্ত্র। মুক্তিযোদ্ধারা সেগুলো সংগ্রহ করে পাঠাননগরে তাঁদের ক্যাম্পে জমা করেন। ওদিকে পাকিস্তানি সেনাদের একাংশ পালিয়ে যায় চট্টগ্রামের দিকে। অপর দল যায় লাকসামের দিকে। মুক্তিযোদ্ধারা তাঁদের ধাওয়া করেন। আর অল্পসংখ্যক থেকে যান ক্যাম্প, অস্ত্রশস্ত্র ও গোলাবারুদ প্রহরায়। এই দলে ছিলেন রবিউল হক। 
মুক্ত এলাকায় নিজেদের ক্যাম্প প্রহরা দিচ্ছিলেন মুক্তিযোদ্ধা রবিউল হক। তাঁর সঙ্গে ছিলেন আরও কয়েকজন। ক্যাম্পের পাশেই রাখা ছিলো শত্রু পাকিস্তানি সেনাদের ফেলে যাওয়া বিপুল অস্ত্রশস্ত্র ও গোলাবারুদ। হঠাৎ তাঁদের ক্যাম্পের আশপাশে পড়তে থাকল গোলা। বিভ্রান্ত মুক্তিযোদ্ধারা বোঝার চেষ্টা করলেন কোন দিক থেকে গোলা আসছে। কিন্তু তার আগে নিজেদের জীবন বাঁচাতে হবে। তাই তাঁরা দ্রুত নিরাপদ অবস্থানে যেতে থাকলেন। রবিউল হকও সেই চেষ্টা করলেন। কিন্তু ব্যর্থ হলেন। তাঁর একদম কাছেই পড়ল একটি গোলা। স্প্লিন্টার এসে আঘাত হানল তাঁর শরীরে। নিমিষেই জীবনপ্রদীপ নিভে গেল রবিউল হকের। 
৬ ডিসেম্বর মুক্তিযোদ্ধারা ফেনী মুক্ত করেন। এরপর তাঁরা অগ্রসর হন চট্টগ্রামের দিকে। এ সময় পলায়নরত পাকিস্তানি সেনাদের সঙ্গে মুক্তিযোদ্ধাদের বিভিন্ন স্থানে বিক্ষিপ্ত যুদ্ধ হয়। এসব যুদ্ধে পাকিস্তানি সেনারা ব্যাপক হারে দূর ও স্বল্প পাল্লার কামানের গোলা নিক্ষেপ করে। একদিন সেসব গোলার কিছু এসে পড়ে পাঠাননগরে। এতে সেখানে ব্যাপক ক্ষয়ক্ষতি হয়। একটি গোলা এসে পড়ে রবিউল হকের একদম কাছে। বিস্ফোরিত গোলার স্প্লিন্টার সরাসরি আঘাত করে তাঁর শরীরে। তিনি সঙ্গে সঙ্গে শহীদ হন। পরে সহযোদ্ধারা রবিউল হকের মরদেহ পাঠিয়ে দেন তাঁর গ্রামের বাড়িতে। সেখানে তাঁকে সমাহিত করা হয়। পাঠাননগরের কাছেই ছিল তাঁর বাড়ি। তাঁর সমাধি চিহ্নিত, তবে সংরক্ষিত নয়।
স্পেলিং বি
স্পেলিং বি হল একটি প্রতিযোগীতামূলক অনুষ্ঠান যেখানে একজন প্রতিযোগীকে একটি শব্দ বানান করতে বলা হয়। শব্দগুলো তূলনামূলক কঠিন হয়। এই প্রতিযোগীতার উদ্ভব ঘটে মার্কিন যুক্তরাষ্ট্রে। বর্তমানে এই প্রতিযোগীতাটি সারা বিশ্বের কয়েকটি দেশে অনুষ্ঠিত হয়।
প্রথম স্বীকৃত স্পেলিং বি অনুষ্ঠানের বিজয়ী ছিল ফ্রাং নিউহাউসার। নিউহাউসার ৭ বছর বয়সে ১৯২৫ সালে, ওয়াসিংটন ডিসিতে এ পুরস্কার লাভ করে।
"Bee" শব্দটি এসেছিল ইংরেজি "been" শব্দ থেকে। এই শব্দটির অর্থ অনেকে একত্রিত হয়ে কোন কাজ করা। আবার গবেষণায় দেখা গেছে "been" শব্দটির অর্থ হয় "প্রতিবেশির দ্বারা সাহায্য"। আবার, "been" শব্দটি এসেছে "bene" শব্দ থেকে। যার অর্থ প্রার্থনা বা প্রভুর প্রতি একজন ভৃত্যের সেবা করা।
সূদুর অতীতে ১৮৫০ সালে প্রথম স্পেলিং বি শব্দটি খুঁজে পাওয়া যায়। এরও আগে, ১৮০৮ সালে স্পেলিং মেচ নামে শব্দের পরিচিতি মেলে।
দ্যা ইউনাইটেড স্টেটস স্পেলিং বি ১৯২৫ সালে কেনটাকির একটি পত্রিকার মাধ্যমে প্রথম শুরু হয়। ১৯৪১ সালে, স্ক্রিপ্স হাওয়ার্ড নিউস সার্ভিস এর স্বত্ত লাভ করে। বর্তমানে স্পেলিং বি যুক্তরাষ্ট্রের ৫০ টি অঙ্গরাজ্য ছাড়াও বিশ্বের বিভিন্ন দেশ যেমন কানাডা, বাংলাদেশসহ ইউরোপের বিভিন্ন দেশে পরিচালিত হয়।
২০১২ সালে থেকে, বাংলাদেশের ইংরেজি দৈনিক দ্য ডেইলি স্টার (বাংলাদেশ) এবং ই-লার্নিং পোর্টাল চ্যামস টুয়েন্টি ওয়ান ডট কম চ্যানেল আইতে স্পেলিং বি অনুষ্ঠান সম্প্রচার করছে। এতে অংশগ্রহণ করার সুযোগ পায় ষষ্ঠ থেকে দশম শ্রেণী পর্যন্ত পড়ুয়া শিক্ষার্থীরা। স্কুল রাউন্ড সমাপ্ত করে বা অনলাইনের মাধ্যমে উত্তীর্ণ হয়ে এ অনুষ্টানে প্রতিযোগীরা অংশগ্রহণ করে। স্পেলিং বি ঢাকা, চট্টগ্রাম, সিলেট, রংপুর, রাজশাহী, খুলনা, এবং বরিশাল- মোট ৭ টি বিভাগে তাদের কার্যক্রম পরিচালনা করে। এই অনুষ্ঠানে বিজয়ীরা ওয়াশিংটন ডিসি ভ্রমনের সুযোগ পায়। সিজন ২ এর বিজয়ীরা মাননীয় রাষ্ট্রপতি আব্দুল হামিদ এর সাথে দেখা করার সুযোগ পায়।
দার্জিলিং চা
দার্জিলিং চা ভারতের পশ্চিমবঙ্গ রাজ্যের দার্জিলিং জেলায় উৎপাদিত একটি বিশেষ প্রকারের চা। দার্জিলিং পাহাড়ের মনোরম পরিবেশে ক্যামেলিয়ার কোমল কুঁড়ি দিয়ে উৎপাদিত হয় বিশ্ববিখ্যাত দার্জিলিং-চা। 
চা-শিল্প বিকাশের শুরু হতে আজ পর্যন্ত অনেক গবেষণা, অনেক প্রতিযোগিতা হয়েছে, কিন্তু দার্জিলিং চায়ের মতো চা তৈরি করা দূরে থাক, সৌরভে গুণগত উৎকর্ষতায় এর ধারে কাছেও আসতে পারেনি কোনো চা-উৎপাদনকারী। জিওগ্রাফিকাল ইনটেকশন অব গুডস (রেজিস্ট্রেশন অ্যান্ড প্রোটেকশন অ্যাক্ট, ১৯৯৯) ২০০৩ সালে দার্জিলিং চা ভারতের ভারতীয় পেটেন্ট অফিসের মাধ্যমে ভারতের প্রথম পণ্য হিসাবে ২০০৪ -২০০৫ সালে জিআই ট্যাগ লাভ করে।
দার্জিলিং অঞ্চলের অভিজ্ঞ শ্রমিককে একই ব্যবস্থাপনায় ভিন্ন অঞ্চলের চা-বাগানে নিয়োগ করে অর্থোডক্স-চা উৎপাদন করা হলো, ফলাফল আবারও শূন্যতায় ভরা। 
আকাক্সক্ষায়িত সেই সৌরভ নেই কোথাও। সমূদ্রপৃষ্ঠ হতে ২০০০ মিটার উচ্চতায় চীনা বীজ দিয়ে দাজির্লিং চা-আবাদ হয়। ভারতের মোট উৎপাদনের ৩% চা দার্জিলিং-চা। দার্জিলিংয়ে মোট ৮৩টি চা-বাগানে ২০,০০০ হেক্টর জমিতে বছরে গড়ে ১২ মিলিয়ন (এক কোটি বিশ লক্ষ) কেজি দার্জিলিং-চা উৎপাদিত হয়।
শুধুমাত্র দার্জিলিং উপত্যকায় চীনা জাতের গাছ দিয়ে উঁচু পাহাড়ে চাষ করলে শারদীয় চয়নে সুমিষ্ট ফুলের গন্ধ পাওয়া যায়।
দার্জিলিং চা কালো, সবুজ, সাদা ও ওলংতে পাওয়া যায়। সঠিকভাবে বপন করা হলে, এটি একটি ফুলের সুগন্ধযুক্ত একটি পাতলা-মোটা, হালকা রঙের আধান উৎপন্ন করে। বেশিরভাগ ভারতীয় চা থেকে ভিন্ন, ধরনের হয় দার্জিলিং চা। সাধারণত কামেলিয়া সিনেনসিসের ছোট ছোট প্রজাতি থেকে তৈরি হয় দার্জিলিং চা। সিনাসেসিস, বড় লেভেড আসাম উদ্ভিদ (সি সিনেনসিস ওয়ার. আসামিকা) এর পরিবর্তে। ঐতিহ্যগতভাবে, দার্জিলিং চা কালো চা হিসেবে তৈরি করা হয়; তবে, দার্জিলিং ওলং ও সবুজ চা আরও সাধারণভাবে উত্পাদিত এবং সহজে খুঁজে পাওয়া যায় এবং আরও বেশি সংখ্যক চা বাগান সাদা চা উৎপাদিত হয়।
বড়ভিটা ইউনিয়ন
বড়ভিটা ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৭৩.৪৫.২৫।
কিশোরগঞ্জ উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৫৩২ একর বা ২২.৪ বর্গকিলোমিটার।
বড়ভিটা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বড়ভিটা ইউনিয়নের মোট জনসংখ্যা ছিল ২৫২৭৭ জন, যার মধ্যে পুরুষ হল ১২৭২৫ জন এবং নারী হল ১২৫৫২ জন।
বড়ভিটা ইউনিয়নের গড় স্বাক্ষরতা হার ৩৯.৬%। তার মধ্যে নারী শিক্ষার হার ৩৪.৭% এবং পুরুষ শিক্ষার হার ৪৪.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃবড়ভিটা হাই স্কুল এ্যান্ড কলেজ, মেলাবর বালিকা উচ্চ বিদ্যালয়, মেলাবর দ্বি-মূখী ঊচ্চ বিদ্যালয়, মেলাবর সরকারী প্রাথমিক বিদ্যালয়।
বড়ভিটা ইউনিয়নের অর্থনীতি মূলত কৃষি নির্ভর।
আজাদ আবুল কালাম
আজাদ আবুল কালাম (২৬ অক্টোবর, ১৯৬৬) একজন বাংলাদেশী অভিনেতা ও নাট্যকার। মঞ্চ নাটক দিয়ে তার অভিনয় জীবন শুরু হয়। পরে তিনি টেলিভিশন নাটক ও চলচ্চিত্রেও অভিনয় করেন। তার অভিনীত চলচ্চিত্রসমূহ হল "কিত্তনখোলা", "ফুলকুমার", "লালন", "খণ্ডগল্প ৭১", "বৃহন্নলা", "কৃষ্ণপক্ষ"। অভিনয়ের পাশাপাশি তিনি নাট্য নির্মাণের সাথেও জড়িত। ২০১৩ সালে তিনি "সবুজ ভেলভেট" নাটকের জন্য মেরিল-প্রথম আলো পুরস্কার-এ সমালোচক বিভাগে সেরা নাট্যকারের পুরস্কার লাভ করেন।
আজাদ আবুল কালাম "আরণ্যক" নাট্যগোষ্ঠীর সাথে অক্টোবর ১৯৮৫ সাল থেকে দীর্ঘ ১২ বছর সম্পৃক্ত ছিলেন। তার মঞ্চ নাটকে অভিষেক হয় আবদুল্লাহ হেল মাহমুদের নির্দেশনায় "নানকের পালা" নাটক দিয়ে।
১৯৯৫ সালে আজাদ টেলিভিশন নাটকে প্রথম অভিনয় করেন মামুনুর রশীদ নির্দেশিত "বিশ্বাস" নাটকে। ১৯৯৭ সালে তিনি "প্রাচ্যনাট" নাট্যদল প্রতিষ্ঠা করেন।
২০০০ সালে "কিত্তনখোলা" দিয়ে তার চলচ্চিত্রে অভিষেক হয়। যাত্রাদলের সদস্যদের জীবন সংগ্রাম নিয়ে নির্মিত চলচ্চিত্রটি পরিচালনা করেন আবু সাইয়ীদ। পরের বছর তিনি আশিক মোস্তফা পরিচালিত "ফুলকুমার" চলচ্চিত্রে অভিনয় করেন। ২০০৪ সালে ফকির লালন সাঁইয়ের জীবনীভিত্তিক চলচ্চিত্র "লালন" এ লালনের যুবক বয়সের চরিত্রে অভিনয় করেন। চলচ্চিত্রটি পরিচালনা করেছেন তানভীর মোকাম্মেল।
২০০৪ সালে তিনি ঢাকা নাট্য উৎসবের জন্য উদিচী নাট্যগোষ্ঠী থেকে "বউ বাসন্তি" মঞ্চ নাটক নির্দেশনা করেন। এছাড়া বাংলাদেশ, ভারত, নেপাল ও শ্রীলঙ্কার অভিনয়শিল্পীদের নিয়ে নির্মিত "বাবরনামা" নাটকের অন্যতম নির্দেশক।
২০০৯ সালে তিনি "দ্বৈত জীবন" নাটকে অভিনয় করেন। এই নাটকে অভিনয়ের জন্য তিনি ১২তম মেরিল-প্রথম আলো পুরস্কার এ সমালোচক শাখায় সেরা নাট্য অভিনেতা হিসেবে মনোনয়ন লাভ করেন।
২০১১ সালে তিনি "বাহাত্তর ঘণ্টা" এবং মুক্তিযুদ্ধভিত্তিক তিনটি চলচ্চিত্র "মেহেরজান", "খণ্ডগল্প ৭১" ও "গেরিলা" এ অভিনয় করেন। ২০১২ সালে তিনি "সবুজ ভেলভেট" নাটকে অভিনয় করেন। এই নাটকের জন্য তিনি সমালোচক শাখায় সেরা নাট্যকার বিভাগে মেরিল-প্রথম আলো পুরস্কার লাভ করেন এবং সেরা নাট্য অভিনেতার পুরস্কারের মনোনয়ন লাভ করেন। ২০১৩ সালে তিনি "অনিশ্চিত যাত্রা" চলচ্চিত্রে অভিনয় করেন।
২০১৪ সালে মুরাদ পারভেজ পরিচালিত "বৃহন্নলা" চলচ্চিত্রে একজন হোমিওপ্যাথিক ডাক্তার আরজ আলীর চরিত্রে অভিনয় করেন। এই ছবিতে অভিনয়ের জন্য তিনি মেরিল-প্রথম আলো পুরস্কার এ সমালোচক শাখায় সেরা চলচ্চিত্র অভিনেতার পুরস্কারে মনোনীত হন। এ বছর তিনি আদনান তাবাসসুম সৌরভ নির্দেশিত "রুদ্ধদ্বার কবি" নাটকে কবি ফেরদৌস শাহরিয়ার চরিত্রে এবং নাট্যকার সেতু আরিফের নির্দেশনায় "দূরবীন দূরত্ব সময়" নাটকে অভিনয় করেন। এছাড়া বাংলাভিশনে প্রচারিত নিয়াজ মাহবুবের নির্দেশনায় "কালো মখমল", তার নিজের পরিচালনায় মাছরাঙ্গা টেলিভিশনে প্রচারিত "ক্ষণিকালয়" ও বিটিভিতে প্রচারিত "বনফুলের গান" এবং এনটিভিতে প্রচারিত এজাজ মুন্নার "যোগাযোগ গোলযোগ" ধারাবাহিক নাটকে কাজ করেন। এছাড়া দিলারা হাশেম রচিত গল্প অবলম্বনে এজাজ মুন্নার নির্দেশিত "সিগমার টেলিফোন সংলাপ" নাটকে অভিনয় করেন। এই নাটকে দীর্ঘ সাত বছর পর তিনি তারিন আহমেদ ও পার্থ বড়ুয়ার সাথে কাজ করেন।
২০১৫ সালে বিজয় দিবসের বিশেষ নাটক "বায়োস্কোপ" এ একজন বায়োস্কোপওয়ালা চরিত্রে অভিনয় করেন। এই নাটকে তার বিপরীতে অভিনয় করেন রিচি সোলায়মান। নাটকটি ২৩ ডিসেম্বর গাজী টিভিতে প্রচারিত হয়। এই বছর তার রচিত ও নির্দেশিত মঞ্চ নাটক "ট্র্যাজেডি পলাশবাড়ি" নাটকটি কলকাতায় অনুষ্ঠিত ব্রাত্যজন আন্তর্জাতিক থিয়েটার উৎসবে মঞ্চস্থ হয়।
২০১৬ সালে চয়নিকা চৌধুরীর নির্দেশনায় "একি সোনার আলোয়" নাটকে অভিনয় করেন। এতে তার বিপরীতে অভিনয় করেন আফসানা মিমি। নাটকটি ঈদুল আযহায় গাজী টিভিতে প্রচারিত হয়।
মেরিল-প্রথম আলো পুরস্কার
মোহাম্মদ সেলিম
মোহাম্মদ সেলিম (জন্ম: ১৫ অক্টোবর, ১৯৮১) খুলনার ফেরিঘাট এলাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও, ডানহাতে ব্যাটিংয়ে সক্ষমতা দেখিয়েছেন তিনি। সমগ্র খেলোয়াড়ী জীবনে দুইটি টেস্ট ও একটি একদিনের আন্তর্জাতিকে অংশ নিয়েছেন।
বাংলাদেশ অনূর্ধ্ব-১৯ দলে খেলেছেন। ঘরোয়া ক্রিকেটে ২০০০-০১ মৌসুমে খুলনা বিভাগের প্রতিনিধিত্ব করেছেন তিনি। এ সময় দল নির্বাচকমণ্ডলীর মর্জির উপর নির্ভর করে দল গঠিত হতো। ২০০৩ সালের বিশ্বকাপ বিতর্ক ও পরবর্তীতে দক্ষিণ আফ্রিকা ও ভারতকে নিয়ে অনুষ্ঠিত ত্রি-দেশীয় সিরিজে ব্যর্থতার বিষয়ে বিসিবি মাসুদকে দলের বাইরে রাখে। ২০০৩ সালে সাবেক জাতীয় অধিনায়ক খালেদ মাসুদের স্থলাভিষিক্ত হন তিনি। খালেদ মাসুদকে পুণরায় জাতীয় দলে নিয়ে আসা হলে তাকে বাদ দেয়া হয়। এরপর ২০০৮-০৯ মৌসুম পর্যন্ত খুলনা দলের পক্ষে খেলেন।
১৭ এপ্রিল, ২০০৩ তারিখে একমাত্র ওডিআইয়ে অভিষেক ঘটে তার। দক্ষিণ আফ্রিকার বিপক্ষে ঐ খেলায় তিনি একটিমাত্র ডিসমিসাল করেন।
২৪ এপ্রিল, ২০০৩ তারিখে সফরকারী দক্ষিণ আফ্রিকার বিপক্ষে তার টেস্ট অভিষেক ঘটে। চট্টগ্রামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে তিনি অপরাজিত ১৬ রান তুলেন। দ্বিতীয় ইনিংসে পল অ্যাডামসের বলে শূন্য রানে এলবিডব্লিউর শিকার হন। এরপর দক্ষিণ আফ্রিকার ইনিংসে অধিনায়ক গ্রেইম স্মিথকে তাপস বৈশ্যের বলে ১৬ রানে কট নিয়ে বিদায় করেন। ঐ টেস্টে অভিষেক ঘটা দক্ষিণ আফ্রিকান অ্যালান ডসন, চার্ল উইলোবি ও জ্যাক রুডল্‌ফের তোপের মুখে বাংলাদেশ দল ইনিংস ও ৬০ রানে পরাজিত হয়েছিল। এরপর ঢাকায় অনুষ্ঠিত ১ মে, ২০০৩ তারিখে একই দলের বিপক্ষে সর্বশেষ টেস্টে অংশ নেন। সিরিজে তিনি মাত্র ৪৯ রান তুলতে সক্ষম হন।
দেশি কামিলা
দেশি কামিলা (বৈজ্ঞানিক নাম: "Congresox talabonoides") (ইংরেজি: "Indian pike conger") Muraenesocidae পরিবারের Congresox গণের একটি স্বাদুপানির মাছ।
দেশি কামিলার দেহ মোটা, শক্তিশালী এবং সাপের ন্যায়। মুখ বেশ লম্বা, মুখব্যাদান চোখের পিছন পর্যন্ত প্রসারিত। এরা দেখতে সোনালী হলুদ বর্ণের। এই মাছের সর্বোচ্চ দৈর্ঘ্য ১৮০ সেমি উল্লেখ করা হয়েছে।
এই প্রজাতির মাছ ইন্দো-পশ্চিম প্রশান্ত মহাসাগর, বঙ্গোপসাগর থেকে ইন্দোনেশিয়া পর্যন্ত বিস্তৃত অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
এরা নিশাচর, মোহনা ও নদীর তলদেশে বাস করে। জোয়ার-ভাঁটার সময় নদীর উপরে আসে। এরা তলদেশের ছোট মাছ খায়।
বাথাইল নদী
বাথাইল নদী বাংলাদেশের উত্তর-পূর্বাঞ্চলের কিশোরগঞ্জ ও ময়মনসিংহ জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনু নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৬।
অঙ্কন
অঙ্কন হল দৃশ্য শিল্পের এমন এক রুপ যেটিতে কোনো ব্যক্তি বিবিধ অঙ্কন সামগ্রী ব্যবহার করে থাকে কাগজ বা অন্য কোনো দ্বিমাত্রিক মাধ্যমে দাগ টানার জন্য। অঙ্কন সামগ্রীর অন্তর্ভুক্ত উপকরণগুলি হল সীসার পেন্সিল, কালি ও কলম, রংতুলি, মোম রংপেন্সিল, রঙ্গীন খড়ি, কাঠকয়লা, চক্ খড়ি, রংপেন্সিল এবং নানা প্রকার রবার, মার্কার, লেখনী, নানাবিধ ধাতু (যেমন - সিলভারপয়েন্ট) ও বৈদ্যুতিন অঙ্কন।
একটি অঙ্কন সামগ্রী অতি সামান্য পরিমান উপাদান নিঃসরণের মাধ্যমে কোনো তলে একটি দৃশ্যমান দাগের সৃষ্টি করে।অতি সাধারণভাবে ব্যবহৃত মাধ্যমটি হল কাগজ, যদিও অন্যান্য নানা বস্তু যেমন কার্ডবোর্ড, প্লাস্টিক, চামড়া, ক্যানভাস, এবং বোর্ড ব্যবহার করা হয়ে থাকে।অস্থায়ী অঙ্কন ব্ল্যাকবোর্ড, হোয়াইট বোর্ড অথবা যে কোনো কিছুর উপর করা হয়ে থাকতে পারে। এটি মানবসভ্যতার ইতিহাসের আদ্যোপান্ত থেকেই গণ অভিব্যক্তি প্রকাশের একটি জনপ্রিয় ও মৌলিক মাধ্যম। এটি ধারণাকে দৃশ্যের দ্বারা স্ংযোগের একটি অতিসরল অথচ অত্যন্ত কার্যকরী মাধ্যম। অঙ্কন সামগ্রীর বিস্তৃত লভ্যতা একে অতিসাধারন শৈল্পিক কার্যকলাপে পরিণত করেছে।
এর শৈল্পিক রুপের বিষয়ে আরও বলা যায় যে অঙ্কন প্রায়শই বাণিজ্যিকভাবে ব্যবহৃত হয় চিত্রণ,অ্যানিমেশন,স্থাপত্য,যন্ত্রবিদ্যা ও প্রযুক্তিগত ক্ষেত্রে। একটি খালিহাতে কৃত অঙ্কন সাধারণত সম্পূণ কার্য হিসেবে অভিপ্রেত নয় একে বলা হয়ে থাকে স্কেচ বা নকশা। প্রযুক্তিগত অঙ্কনে কার্যরত বা অভ্যস্ত শিল্পীকে বলা হয় খসড়াকার বা নকশাকার।
বিষয়বস্তূু 
১ পরিদর্শন
২ ইতিহাস
২।১ উল্লেখযোগ্য নকশাকার
৩ উপাদান সমূহ
৪ কৌশল
৫ স্বন
৬ আকৃতি ও অনুপাত
৭ পরিপ্রেক্ষিত
৮ কারুকার্য
৯ পদ্ধতি
১০ আরও দেখুন
১১ সূত্রাবলী
১২ অধিকতর পাঠ
১৩ বহিঃভূত স্ংযোগ
পরিদর্শন
দৃশ্য শিল্পগুলির মধ্যে অঙ্কন হল অভিব্যক্তি প্রকাশের অন্যতম প্রধান মাধ্যম।এটি সাধারনত কাগজ বা অন্য বস্তুর উপর রেখা দ্বারা চিহ্নিতকরণের বিষয়ে প্রাসঙ্গিক অপরপক্ষে বাস্তব বিশ্বে দৃশ্যের সঠিক উপস্থাপনা সমতল ক্ষেত্রের উপর অভিব্যক্ত করা হয়। ঐতিহ্যবাহী অঙ্কনগুলি হ্ত একবর্ণী অথবা অতি স্ব্ল্প বর্ণযুক্ত যেখানে আধুনিক রং পেন্সিল দ্বারা কৃত অঙ্কনগুলি অঙ্কন ও চিত্রণের মধ্যবর্তী সীমা অতিক্রম বা অভিগমন করে। পাশ্চাত্যের পরিভাষা অনুযায়ী, অঙ্কন ও চিত্রণ সম্পূর্ণ স্বতন্ত্র, যদিও দুই ক্ষেত্রেই একই মাধ্যম প্রায়শই ব্যবহৃত হয়ে থাকে। শুষ্ক মাধ্যম যেমন চক, খড়ি অঙ্কনে ব্যবহৃত হয়ে থাকে।তুলি ও কলম দ্বারা তরল মাধ্যমেও অঙ্কন করা হয়।একই মাধ্যম উভয় ক্ষেত্রে অনুরূপভাবে সাহায্য করে, পূর্বপ্রস্তুত ক্যানভাস বা প্যানেলের উপর তরল রং প্রয়োগের দ্বারা সাধারণত অঙ্কন করা হয়, কিন্তু কিছু ক্ষেত্রে ঐ মাধ্যমে পুর্বে খসড়া প্রস্তুত করে নেওয়া হয়।
অঙ্কন প্রায়শই গবেষণামূলক, যাতে পর্যবেক্ষণের গুরুত্বপূর্ণভাবে জোর আরোপিত হয়, এবং এটি গঠনমূলক ও সমস্যা সমাধানকারী।চিত্রণ প্রস্তুতির জন্য অঙ্কন নিয়মিত ব্যবহৃত হয় ও পরে তাদের মধ্যবর্তী প্রভেদ দূরীভূত করা হয়।এই উদ্দেশ্যে কৃত অঙ্কনগুলিকে গবেষণামূলক অঙ্কন বলা হয়।
বালই নদী
বালই নদী বাংলাদেশের উত্তর-পূর্বাঞ্চলের নেত্রকোনা ও কিশোরগঞ্জ জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বালই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৭।
বিজনা নদী
বিজনা নদী বা গুঙ্গাইজুরি নদী বা বিজনা-গুঙ্গাইজুরি নদী বাংলাদেশের উত্তর-পূর্বাঞ্চলের সিলেট, মৌলভীবাজার, হবিগঞ্জ কিশোরগঞ্জ জেলার একটি নদী। নদীটির দৈর্ঘ্য ১১১ কিলোমিটার, গড় প্রস্থ ৯০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিজনা-গুঙ্গাইজুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৮।
ফিলিস্তিনের ইতিহাস
ফিলিস্তিন বা প্যালেস্টাইন মধ্যপ্রাচ্যের দক্ষিণাংশের একটি ভূখণ্ড, যা ভূমধ্যসাগর ও জর্ডান নদীর মাঝে অবস্থিত (যেখানে বর্তমান ইসরায়েল ও ফিলিস্তিনী ভূখণ্ড অবস্থিত)। এশিয়া, ইউরোপ ও আফ্রিকা এই তিন মহাদেশের জন্যই একটি গুরুত্বপূর্ণ ভৌগলিক অবস্থানে রয়েছে ফিলিস্তিন। এটি ইহুদি ধর্ম ও খ্রিস্টধর্মের জন্মস্থান। ভৌগলিক অবস্থান ও দুটি প্রধান ধর্মের সূতিকাগার হওয়ায় স্বভাবতই ফিলিস্তিন নামক ভূখণ্ডটির রয়েছে ধর্ম, সংস্কৃতি, বাণিজ্য ও রাজনীতির এক দীর্ঘ ও আলোড়ন সৃষ্টিকারী ইতিহাস। আদিকাল থেকে আজ পর্যন্ত ফিলিস্তিনের এই সম্পূর্ণ ভূ-খণ্ড বা এর কোন কোন অংশ বিভিন্ন রকমের মানুষদের দ্বারা পরিচালিত ও শাসিত হয়ে আসছে। এদের মধ্যে আছে- কেনানীয়, আমরীয়, প্রাচীন মিশরীয়, ইসরায়েল বংশের ইহুদি, ব্যাবিলনীয়, পারস্য, প্রাচীন গ্রিক, রোমান, বাইজেন্টাইনীয়, প্রাথমিক যুগের মুসলিম খিলাফাত (যেমনঃ উমাইয়াদ, আব্বাসীয়, সেলজুক, ফাতমি প্রভৃতি), খ্রিস্টান ক্রুসেডার বা ধর্মযোদ্ধাগণ, শেষের দিকের মুসলিম খিলাফাত (যেমনঃ আইয়ুবি, মামলুক, উসমানীয় সাম্রাজ্য প্রভৃতি), ব্রিটিশ, জর্ডানি (পশিম তীরের অংশটুকু), মিশরীয় (গাজা অঞ্চল), এবং হাল আমলের ইসরায়েল ও ফিলিস্তিনি সহ এরকম বহু জাতি ও অঞ্চলের ব্যক্তি ও শাসকবর্গ। ফিলিস্তিনের অপরাপর নামগুলো হলোঃ কানান, জায়ন, ইসরায়েলের ভূমি, দক্ষিণ সিরিয়া, জুন্দ ফিলাস্তিন এবং পবিত্র ভূমি।
ফিলিস্তিন অঞ্চলটি পৃথিবীর প্রাচীন অঞ্চলগুলোর একটি যেখানে মানুষের বসবাস, কৃষিনির্ভর জনসমষ্টি এবং সভ্যতা গড়ে উঠেছিল। ব্রোঞ্জ যুগের প্রথম ও মধ্যভাগে স্বাধীন কেনানীয় নগর-রাষ্ট্রগুলো গড়ে উঠেছিল এবং প্রাচীন মিশর, মেসোপটেমিয়া, ফোয়েনেশিয়া, মাইনোয়ান ক্রিট, এবং সিরিয়ায় গড়ে ওঠা সভ্যতা দ্বারা প্রভাবান্বিত হয়েছিল।
প্রতুলচন্দ্র গুপ্ত
প্রতুল চন্দ্র গুপ্ত একজন ভারতীয় ঐতিহাসিক এবং লেখক। উনি "নানা সাহিব অ্যান্ড দা রাইজিং অ্যাট কওনপুর"-এর রচয়িতা, যাতে কানপুর অবরোধের ঐতিহাসিক বর্ণনা আছে।
এ ওয়েডনেসডে!
এ ওয়েডনেসডে! ২০০৮ সালে বলিউডে নির্মিত একটি হিন্দি থ্রিলার চলচ্চিত্র। এই সিনেমাটির পরিচালক নীরজ পান্ডে। তুলনামূলক স্বল্প বাজেটের ছবি হলেও বক্স অফিসে সাড়া ফেলে এবং ইন্দিরা গান্ধী পুরস্কার ও ৫৬তম জাতীয় চলচ্চিত্র পুরষ্কার বিজয়ী হয়।
মুম্বাই পুলিশের কমিশনার তার অবসর গ্রহনের দিন অধস্তন অফিসারদের এই অভিজ্ঞতার কথা বলছেন যা তার চাকুরীজীবনের সবচেয়ে স্মরণীয় ঘটনা। অথচ যার কোনো রেকর্ড রাখা হয়নি পুলিশের খাতায়।
অজানা এক ব্যক্তি (নাসিরুদ্দিন শাহ) স্থানীয় থানায় মানিব্যাগ চুরির অভিযোগ জানাতে এসে কায়দা করে ফেলে যায় একটি ছয় কিলোগ্রাম আর ডি এক্স বিস্ফোরক ভর্তি ব্যাগ। কিছু পরে নির্মিয়মান এক বহুতলের ওপর অত্যাধুনিক ইলেকট্রিক যন্ত্র, ল্যাপটপ ইত্যাদির সহযোগে ফোন করতে থাকে বিভিন্ন জায়গায়। সে কমিশনারকে জানায় গোটা শহরে কয়েক জায়গায় বোমা রাখা আছে তার দাবী পূর্ন না হলে তা নির্দিষ্ট সময়ে বিস্ফোরিত হবে। আতংকিত কমিশনার মুখ্যমন্ত্রীর সাথে কথা বলেন ও তার দাবীমত চারজন প্রথম সারির সন্ত্রাসবাদীকে একত্র করার ব্যবস্থা করেন। পাশাপাশি তিনি গোয়েন্দা দপ্তর, বোম স্কোয়াডকে খবর দেন তদন্তের অগ্রগতির জন্যে। যে ফোন করছে তার অবস্থান জানার জন্যে তরুন হ্যাকারকে আনা হয় সদর দপ্তরে। ফোনকর্তা একটি টিভি চ্যানেলের সাংবাদিক নয়না রায়কে এখবর জানায় এবং টিভির মাধ্যমে প্রতি মুহুর্তের খবর জানতে থাকে। আরিফ খান ও জয় সিং নামক দুই সাহসী অফিসার চার জন সন্ত্রাসবাদীকে ছেড়ে আসতে যায় জুহু বিমানঘাঁটির কাছে। চারজনের বদলে তিনজনকে ছেড়ে দুই অফিসার যখন ইব্রাহিম খাঁ নামক অপরাধী কে নিয়ে চলে আসছে তখন প্রবল বিস্ফোরনে মুক্ত তিনজনই মারা যায়। অজানা ফোনকর্তা ফোন করে কমিশনার ও বাকিদের জানায় যে, সে সন্ত্রাসবাদীদের বাঁচাতে নয়, মারতেই চায়। দিনের পর দিন যারা সাধারণ মানুষকে বোমাতে হত্যা করে ও করে চলেছে, একজন নিছকই সাধারণ নামহীন ব্যক্তির তরফ থেকে এটা ছিল সেই হত্যার সামান্য জবাব। সরকার উদাসীন হলে নামহীন সাধারণ মানুষও অস্ত্র তুলে নিতে পারে এটিই হল ফোনকর্তার মূল বক্তব্য। ঘটনার এই নাটকীয় মোড়ে ইব্রাহীম খাঁ'কে জয় ও আরিফ হত্যা করতে বাধ্য হয় এবং কমিশনার বুঝতে পারেন আর কোথাও শহরে বোমা রাখা নেই। অবস্থান জানতে পেরে অন্তিম মুহুর্তে ফোনকর্তার সাথে মোলাকাত করেন তিনি। ইতিমধ্যে সমস্ত প্রমানকে নষ্ট করে অজানা ব্যক্তি বহুতলের বাইরে বেরিয়ে এসেছে। দুজনের হাত মেলানোতে শেষ হয় কাহিনী।
অনুপম খের - কমিশনার প্রকাশ রাঠোর
নাসিরুদ্দিন শাহ্ - কমন ম্যান
আমির বশির - ইনস্পেকটর জয় সিং
জিমি শেরগিল - আরিফ খান
দীপল শাহ - টিভি সাংবাদিক নয়না রায়